CELEX: 32020D2113
Language: hr
Date: 2020-12-16 00:00:00
Title: Provedbena odluka Komisije (EU) 2020/2113 оd 16. prosinca 2020. o izmjeni Priloga I. Odluci 2004/3/EZ o odobravanju mjera protiv određenih bolesti strožih od mjera predviđenih u prilozima I. i II. Direktivi Vijeća 2002/56/EZ u pogledu stavljanja na tržište sjemenskoga krumpira na cijelom državnom području određenih država članica ili njegovu dijelu s obzirom na unos za Ujedinjenu Kraljevinu (priopćeno pod brojem dokumenta C(2020) 9306) (Tekst značajan za EGP)

17.12.2020   
               
               
                  HR
               
               
                  Službeni list Europske unije
               
               
                  L 427/21
               
            
         PROVEDBENA ODLUKA KOMISIJE (EU) 2020/2113
         оd 16. prosinca 2020.
         o izmjeni Priloga I. Odluci 2004/3/EZ o odobravanju mjera protiv određenih bolesti strožih od mjera predviđenih u prilozima I. i II. Direktivi Vijeća 2002/56/EZ u pogledu stavljanja na tržište sjemenskoga krumpira na cijelom državnom području određenih država članica ili njegovu dijelu s obzirom na unos za Ujedinjenu Kraljevinu
         
            
               (priopćeno pod brojem dokumenta C(2020) 9306)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/56/EZ od 13. lipnja 2002. o stavljanju na tržište sjemenskog krumpira (1), a posebno njezin članak 17. stavak 2.,
         budući da:
         
                     (1)
                  
                  
                     Direktivom 2002/56/EZ utvrđuje se da za stavljanje na tržište sjemenskog krumpira na cijelom državnom području ili dijelu državnog područja jedne ili više država članica Komisija treba odobriti poduzimanje strožih mjera od onih predviđenih u prilozima I. i II. toj direktivi protiv štetnih organizama koji ne postoje u tim područjima ili su posebno štetni za usjeve na tim područjima.
                  
               
                     (2)
                  
                  
                     Odlukom Komisije 2004/3/EZ (2) zato se za stavljanje na tržište sjemenskoga krumpira na cijelom državnom području određenih država članica ili njegovu dijelu odobravaju mjere protiv određenih bolesti, strože od mjera predviđenih u prilozima I. i II. Direktivi Vijeća 2002/56/EZ. Točnije, Odlukom 2004/3/EZ utvrđeno je da je državama članicama navedenima u stupcu 1. Priloga I. toj odluci odobreno da kad stavljaju na tržište sjemenski krumpir u regijama navedenima uz njihova imena u stupcu 2. tog priloga, uvedu određena ograničenja za stavljanje na tržište sjemenskog krumpira. Kad je riječ o Ujedinjenoj Kraljevini, za potrebe tog odobrenja u stupcu 2. Priloga I. Odluci 2004/3/EZ trenutačno se navode regije Cumbria, Northumberland (Engleska), Sjeverna Irska i Škotska.
                  
               
                     (3)
                  
                  
                     U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju), a posebno s člankom 5. stavkom 4. Protokola o Irskoj / Sjevernoj Irskoj u vezi s Prilogom 2. tom protokolu, Direktiva 2002/56/EZ i akti Komisije koji se na njoj temelje primjenjuju se na Ujedinjenu Kraljevinu i u Ujedinjenoj Kraljevini u vezi sa Sjevernom Irskom nakon isteka prijelaznog razdoblja predviđenog u Sporazumu o povlačenju. Stoga bi nakon isteka prijelaznog razdoblja kao regija u stupcu 2. Priloga I. Odluci 2004/3/EZ trebala biti navedena samo Sjeverna Irska.
                  
               
                     (4)
                  
                  
                     Prilog I. Odluci 2004/3/EZ trebalo bi stoga na odgovarajući način izmijeniti.
                  
               
                     (5)
                  
                  
                     Budući da prijelazno razdoblje utvrđeno u Sporazumu o povlačenju završava 31. prosinca 2020., ova bi se Odluka trebala primjenjivati od 1. siječnja 2021.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilog I. Odluci 2004/3/EZ zamjenjuje se tekstom iz Priloga ovoj Uredbi.
         
         
            Članak 2.
            Ova se Odluka primjenjuje od 1. siječnja 2021.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 16. prosinca 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 193, 20.7.2002., str. 60.
         
         
            (2)  Odluka Komisije 2004/3/EZ od 19. prosinca 2003. o odobravanju mjera protiv određenih bolesti strožih od mjera predviđenih u prilozima I. i II. Direktivi Vijeća 2002/56/EZ u pogledu stavljanja na tržište sjemenskoga krumpira na cijelom državnom području određenih država članica ili njegovu dijelu (SL L 2, 6.1.2004., str. 47.).
      
      
         
            PRILOG
            
               
                  
                     „PRILOG I.
                     
                                 Država članica (1)
                                 
                              
                              
                                 Regija
                              
                           
                                 Njemačka
                              
                              
                                 
                                             —
                                          
                                          
                                             Bundesland Mecklenburg-Vorpommern
                                          
                                       
                                             —
                                          
                                          
                                             Gemeinde Groß Lüsewitz
                                          
                                       
                                             —
                                          
                                          
                                             Ortsteile Lindenhof und Pentz der Gemeinde Metschow
                                          
                                       
                                             —
                                          
                                          
                                             Gemeinden Böhlendorf, Breesen, Langsdorf sowie Ortsteil Grammow der Gemeinde Grammow
                                          
                                       
                                             —
                                          
                                          
                                             Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel
                                          
                                       
                                             —
                                          
                                          
                                             Gemeinden Ranzin, Lüssow und Gribow
                                          
                                       
                                             —
                                          
                                          
                                             Gemeinde Pelsin
                                          
                                       
                           
                                 Irska
                              
                              
                                 Cijelo državno područje
                              
                           
                                 Portugal
                              
                              
                                 Azori (područja na više od 300 m nadmorske visine)
                              
                           
                                 Finska
                              
                              
                                 Općine Liminka i Tyrnävä
                              
                           
                                 Ujedinjena Kraljevina (1)
                                 
                              
                              
                                 Sjeverna Irska
                              
                           
               ”
            
               (1)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno člankom 5. stavkom 4. Protokola o Irskoj / Sjevernoj Irskoj u vezi s Prilogom 2. tom protokolu, za potrebe ovog Priloga upućivanja na državu članicu uključuju Ujedinjenu Kraljevinu u vezi sa Sjevernom Irskom.